Anmelderen på nettstedet Cinerama.no gav den terningkast tre i 2004 og skrev: «Det er flere elementer i denne filmen som bekrefter en litt lettvint holdning til filmatiseringen. Det virker ofte som om det har gått litt fort i svingene. I mange tilfeller burde det kunne reddes med en ekstra tagning, men det har nok ikke vært gjort nok i denne innspillingen. Det er tilfeller der klipping og kameravinkler ikke stemmer med blikkretninger i dialoger mellom skuespillerne. Rolf Wesenlund redder figuren Bør Børson, men det er også det eneste som overlever denne alt for lange og tåpelige filmatiseringen av Johan Falkbergets lystige roman om kremmeren i Olderdalen».